
REFERAT
privind aprobarea Organigramei, Statului de funcţii şi Regulamentului de organizare şi funcţionare al Regiei Autonome de Transport Timişoara prin completarea cu postul de director adjunct, conform HCL nr. 92/2010 şi a responsabilităţilor acestuia

Prin Hotărârea Consiliului Local al Municipiului Timişoara nr. 92/2010 s-a aprobat Organigrama, Statul de funcţii şi Regulamentul de organizare şi funcţionare al Regiei Autonome de Transport Timişoara. 


Prin aceeaşi hotărâre mai sus menţionată, la art. 2, s-a aprobat  înfiinţarea la nivelul Regiei Autonome de Transport Timişoara a postului de director adjunct, directorul Regiei Autonome de Transport Timişoara urmând a prezenta responsabilităţile pentru postul nou înfiinţat în termen de 30 zile de la data intrării în vigoare a HCL nr. 92/2010.


Directorul adjunct va avea în subordine Direcţiea Transport Auto şi Direcţia Transport Electric şi  în consecinţă va avea responsabilităţi în ceea ce priveşte activitatea principală a regiei, respectiv transportul public de persoane pe raza Municipiului Timişoara.
Potrivit art. 36, alin (3), lit. b din Legea nr. 215/2001 privind administraţia publică locală, consiliul local aprobă, în condiţiile legii, la propunerea primarului, înfiinţarea, organizarea şi statul de funcţii ale regiilor autonome de interes local.

De asemenea, art. 36, alin. (2), lit. a) din acelaşi act normativ mai sus invocat precizează următoarele: ,, Consiliul local exercită următoarele categorii de atribuţii:

    
a) atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi ale societăţilor comerciale şi regiilor autonome de interes local”.

Hotărârea Consiliului Local al Municipiului Timişoara nr. 334/2009 privind obiectivele şi criteriile de performanţă precum şi criteriile şi procedura de selecţie a directorului general la Regia Autonomă de Transport Timişoara prevede în Anexa 2, art. 1 faptul că în vederea asigurării eficienţei activităţii regiei şi a continuităţii actului managerial, angajarea directorului general la R.A.T. Timişoara se face în urma concursului de proiecte de 

management, cu contract individual de muncă pe durată determinată şi contract de management, în condiţiile legii.
Ţinând cont de Dispoziţia nr. 111/25.01.2010 privind numirea domnului Goia Ioan în funcţia de director general la Regia Autonomă de Transport Timişoara şi de H.C.L. nr. 21/26.01.2010 privind  desemnarea preşedintelui  Consiliului de Administraţie al  Regiei  Autonome de Transport Timişoara, propunem aprobarea, Organigramei  Regiei Autonome de Transport Timişoara, Statului de funcţii al Regiei Autonome de Transport Timişoara, Regulamentului de organizare şi funcţionare al Regiei Autonome de Transport Timişoara, după cum au fost completate cu atribuţiile postului nou înfiinţat.

